ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3057/96 υποβολή: Amedeo Amadeo (NI) προς την Επιτροπή (18 Νοεμβρίου 1996)

Θέμα: Πρόληψη της ασθματικής βρογχίτιδας

Η Ευρωπαϊκή Ένωση αποφάσισε να εκπονήσει, στα πλαίσια του κοινοτικού προγράμματος για τη δημόσια υγεία, ένα σχέδιο δράσης στον τομέα των ασθενειών που συνδέονται με τις ρυπογόνες ουσίες, το οποίο βρίσκεται στο στάδιο της ολοκλήρωσης και, ενδεχομένως, να εγκριθεί εντός του 1997.

Επισημαίνεται εξάλλου ότι η Ευρωπαϊκή Επιτροπή παρείχε χρηματοδοτική στήριξη σε μια εκτεταμένη έρευνα του άσθματος που διεξήγαγε η EFA (European Federation of Asthma and Allergy Associations).

Ερωτάται η Επιτροπή κατά πόσον τα προαναφερθέντα ανταποκρίνονται στην πραγματικότητα και αν θεωρεί σκόπιμο να προτείνει την ίδρυση ενός επιδημιολογικού παρατηρητηρίου, πρωταρχικό καθήκον του οποίου θα είναι η βελτίωση της γνώσης του φαινομένου και των παραγόντων κινδύνου προκειμένου να καταστεί το πλέον προνομιούχο όργανο για τη χάραξη μιας υγειονομικής πολιτικής σε κοινοτικό επίπεδο που να προσανατολίζεται πραγματικά προς την κατεύθυνση της πρόληψης και της λεγόμενης «Κοινωνικής Ιατρικής».

Απάντηση του κ. Flynn εξ ονόματος της Επιτροπής (16 Δεκεμβρίου 1996)

Η Επιτροπή προς το παρόν εξετάζει τις δυνατότητες ενός κοινοτικού προγράμματος δράσης για την μόλυνση που συνδέεται με ασθένειες. Εάν αυτό το πρόγραμμα εγκριθεί το 1997 πράγμα που θα εξαρτηθεί από την ολοκλήρωση της διαδικασίας κοινής απόφασης όπως προβλέπει το άρθρο 129 της Συνθήκης ΕΚ, σύμφωνα με το οποίο πρέπει επίσης να συνταχθούν οι σχετικές προτάσεις.

Γεγονός είναι ότι η Ευρωπαϊκή Ομοσπονδία των ενώσεων ατόμων που πάσχουν από άσθμα ή αλλεργίες πραγματοποίησε έρευνα σχετικά με τις εθνικές πολιτικές πρόληψης άσθματος μέσα στην Κοινότητα. Η τελική έκθεση αυτής της έρευνας θα υποβληθεί στην Επιτροπή μέχρι το τέλος 1996.

Σχετικά με τη δημιουργία επιδημιολογικού παρατηρηρίου συγκεκριμένα για το άσθμα, ο αξιότιμος βουλευτής παραπέμπεται στην απάντηση της Επιτροπής στην γραπτή ερώτηση Ε-3018/96 της κα. Μouscardini, του κ. Bellere και του κ. Amadeo ((ΕΕ C 72 τη2 7.3.1997. )).
ΓΡΑΠΤΗ ΕΡΩΤΗΣΗ E-3663/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Languedoc-Roussillon

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Languedoc-Roussillon και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3646/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Reunion

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Reunion και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3665/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Basse Normandie

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Basse Normandie και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3669/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Haute-Normandie

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Haute-Normandie και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2742/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Τηλεπικοινωνίες

Λαμβάνοντας υπόψη την «πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τον τερματικό εξοπλισμό τηλεπικοινωνιών, τον εξοπλισμό των δορυφορικών επίγειων σταθμών καθώς και την αμοιβαία αναγνώριση της πιστότητας αυτών των εξοπλισμών» (έγγρ. COM(95)612), και προκειμένου να υπάρξει όσο το δυνατόν μεγαλύτερη σαφήνεια και διαφάνεια στο κοινοτικό δίκαιο, η Επιτροπή, με απόφασή της την 1η Απριλίου 1996, κάλεσε τις αρμόδιες υπηρεσίες της να προβούν σε συστατική ή επίσημη κωδικοποίηση των νομικών πράξεων το αργότερο μετά την δέκατη τροποποίησή τους.

Ζητείται από την Επιτροπή να εγκρίνει το συντομότερο δυνατόν την Οδηγία αριθ. 89/336 ((ΕΕ L 139 της 23.05.1989, σελ. 19. )), σχετικά με την ηλεκτρομαγνητική συμβατότητα ώστε να αποφευχθούν συγχίσεις σχετικά με την κατάργηση του άρθρου 10, παρ. 4 που προβλέπεται στο άρθρο 9. παρ. 4 της Οδηγίας αριθ. 91/263 ((ΕΕ L 128 της 23.05.1991, σελ. 1. )).

Απάντηση του κ. Bangemann εξ ονόματος της Επιτροπής (28 Νοεμβρίου 1996)

Οι διατάξεις της οδηγίας 89/336/ΕΟΚ για την ηλεκτρομαγνητική συμβατότητα (ΕΜC) έχουν τεθεί σε ισχύ από 1ης Ιανουαρίου 1992. Ωστόσο το ιδιαίτερα ευρύ πεδίο εφαρμογής της απέδειξε ότι αποτελεί επιτακτική ανάγκη η θέσπιση σχετικής μεταβατικής περιόδου προκειμένου να εξασφαλιστεί η αρμονική μετάβαση από την εφαρμογή συστημάτων καθαρώς εθνικού χαρακτήρα σε ένα αποκλειστικά κοινοτικό σύστημα δεδομένου ότι η οδηγία ΕΜC είναι οδηγία γενικής εναρμόνισης. Στις 28 Απριλίου 1992, το Συμβούλιο ενέκρινε την οδηγία 91/31/ΕΟΚ ((ΕΕ αριθ. L 126, της 12.5.1992. )) για τη θέσπιση μεταβατικής περιόδου έως τις 31 Δεκεμβρίου 1995. Ως εκ τούτου η οδηγία ΕΜC ετέθη σε ισχύ από 1ης Ιανουαρίου 1996.

Δεν έχει ακόμη γίνει η απαραίτητη κωδικοποίηση της οδηγίας 89/336/ΕΟΚ, που δεν τροποποιείται μόνο από την οδηγία 92/263/ΕΟΚ αλλά και από τις οδηγίες 92/31/ΕΟΚ, 93/68/ΕΟΚ ((ΕΕ αριθ. L 220 της 30.8.1993. )) και 93/97/ΕΟΚ ((ΕΕ αριθ. L 290 της 24.11.1993. )), προκειμένου να μην παραπλανάται η ευρωπαϊκή βιομηχανία από διαφορετικά νομοθετήματα που έχουν καταστεί υποχρεωτικά μόλις από τις αρχές του1996.

Ως εκ τούτου, η Επιτροπή θεωρεί κατ' αρχήν ότι μετά την από την παρέλευση εύλογου χρονικού διαστήματος θα πρέπει να διατυπωθεί μία κωδικοποιημένη μορφή της οδηγίας 89/336/ΕΟΚ.
ΓΡΑΠΤΗ ΕΡΩΤΗΣΗ E-2662/96 υποβολή: Amedeo Amadeo (NI) προς την Επιτροπή (15 Οκτωβρίου 1996)

Θέμα: Αεροπορικός ανταγωνισμός

Στο αεροδρόμιο Milano Linate ξαναρχίζει ο πόλεμος της κατανομής. Οι ιδιωτικοί φορείς Air One, Noman και Air Sicilia, που τον περασμένο χειμώνα άρχισαν να ανταγωνίζονται την Alitalia στις εσωτερικές γραμμές κινδυνεύουν να μειωθεί ο χρόνος πρόσβασής τους κατά τους σταθμούς την προσεχή χειμερινή περίοδο η οποία αρχίζει στις 27 Οκτωβρίου 1996. Ένα τέλεξ του «συντονιστή Clearance», δηλ. του ανθρώπου που κατανέμει τους χρόνους, τους καταλογίζει ότι δεν χρησιμοποίησαν τουλάχιστον το 80% του χρονικού φάσματος του περασμένου χειμώνα. Θα πρέπει να διευκρινιστεί ότι ο συντονιστής Giovanni Piemonte, είναι υπάλληλος της Alitalia που ενεργεί κατ' εξουσιοδότηση της Υπηρεσίας Πολιτικής Αεροπορίας.

Δεν θεωρεί η Επιτροπή ότι το γεγονός αυτό συνιστά σοβαρό περιορισμό όσον αφορά το θεμιτό ανταγωνισμό στο χώρο των αεροπορικών μεταφορών; Δεν θα πρέπει να δοθεί τέλος στην ανωμαλία αυτή που υπάρχει στην Ιταλία και σε λίγες άλλες χώρες της Κοινότητας;

Απάντηση του κ. Kinnock εξ ονόματος της Επιτροπής (9 Δεκεμβρίου 1996)

Η κατανομή των διαθέσιμων χρόνων χρήσεως στα κοινοτικά αεροδρόμια διέπεται από τις διατάξεις του κανονισμού αριθ. 95/93 (ΕΟΚ) του Συμβουλίου της 18ης Ιανουαρίου 1993 ((ΕΕ αριθ. L 14, 22.1.1993. )). Το άρθρο 8 αποδέχεται την αρχή της πρωτοκαθεδρίας για ιστορικούς λόγους, τα λεγόμενα «προπατορικά δικαιώματα», βάσει των οποίων ένας αερομεταφορέας δικαιούται να προβάλει απαίτηση για τον ίδιο χρόνο χρήσεως που χρησιμοποιούσε κατά την προηγούμενη ισοδύναμη περίοδο προγραμματισμού. Δυνάμει του άρθρου 10 του κανονισμού, ωστόσο, δεν αναγνωρίζεται πρωτοκαθεδρία για ιστορικούς λόγους στις περιπτώσεις κατά τις οποίες ο αερομεταφορέας δεν εκμεταλλεύθηκε τους επίμαχους διαθέσιμους χρόνους χρήσεως σε ποσοστό τουλάχιστον 80% της περιόδου για την οποία διετέθησαν. Η τελευταία αυτή διάταξη περιελήφθη στον κανονισμό προκειμένου να εξασφαλίσει την αποτελεσματική χρήση των διαθέσιμων χρόνων σε αερολιμένες όπου αυτός είναι περιορισμένος.

Επιπλέον, το άρθρο 4 του κανονισμού προβλέπει ότι ο συντονιστής που είναι υπεύθυνος για την κατανομή των διαθέσιμων χρόνων χρήσεως εκτελεί τα καθήκοντά του κατά τρόπο ανεξάρτητο. Η Επιτροπή καταρτίζει πρόταση αναθεώρησης του κανονισμού, στην οποία θα αντιμετωπιστεί επίσης το ζήτημα του κατά πόσον είναι αναγκαία η τροποποίηση της εν λόγω διατάξεως ώστε να αποκλείεται ρητά η δυνατότητα διορισμού, ως συντονιστή, υπαλλήλου ενός αερομεταφορέα.

Οσον αφορά την εφαρμογή των περί ανταγωνισμού κανόνων στο αεροδρόμιο Linate, η Επιτροπή πληροφορείται ότι οι ιταλικές αρχές έχουν δρομολογήσει επίσημη διαδικασία.
ΓΡΑΠΤΗ ΕΡΩΤΗΣΗ E-2539/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Πρόγραμμα πλαίσιο για την έρευνα και τεχνολογική ανάπτξη

Πέραν του τομέα του περιβάλλοντος οι προτεραιότητες του IV Προγράμματος αντιστοιχούν σε θέματα επιλεγμένα στο πλαίσιο των 7 λειτουργικών μονάδων (task Forces) «έρευνα-βιομηχανία» που δημιουργήθηκαν από την Επιτροπή στο πλαίσιο των υπηρεσιών της για τον καλύτερο συντονισμό των πολιτικών και δραστηριοτήτων ΕΤΑ σε κοινοτικό και εθνικό επίπεδο.

Τούτο συμβαίνει για να βελτιωθεί ο προσδιορισμός των προτεραιοτήτων έρευνας και στενότερη συνεννόηση με τη βιομηχανία, τις μικρομεσαίες επιχειρήσεις και τους χρήστες των αποτελεσμάτων και λαμβάνοντας περισσότερο υπόψη τις ανάγκες της κοινωνίας, καθώς επίσης και ενεργώντας εις τρόπον ώστε να διαθέσιμα στο πλαίσιο του 4ου προγράμματος πλαίσιο μέσα να συντονίζονται και να προσανατολίζονται προς καθορισμένες προτεραιότητες, να βελτιωθεί η προσαρμογή μεταξύ προσφοράς και ζήτησης έρευνας και ανάπτυξης, να ενθαρρυνθεί η επικράτηση ενός περιβάλλοντος ευνοϊκού στην καινοτομία και να διευκολυνθεί η πρόσβαση στα χρηματοδοτικά συμπληρωματικά μέσα καθώς και να προωθηθεί η συνεργασία μεταξύ των επιχειρήσεων.

Συμφωνώντας με τις απόψεις της Επιτροπής της ζητείται η δημιουργία μιας περαιτέρω task force «καινοτομίας» που θα επέτρεπε την εξασφάλιση των απαραιτήτων συνεργειών μεταξύ πολιτικής έρευνας και βιομηχανικής πολιτικής στο πλαίσιο της επίτευξης των στόχων βιομηχανικής ανταγωνιστικότητας, ανάπτυξης της απασχόλησης και οικονομικής και κοινωνικής συνοχής.

Απάντηση της κας Cresson εξ ονόματος της Επιτροπής (19 Νοεμβρίου 1996)

Οι ομάδες ειδικών καθηκόντων (Task-force) θεωρούνται πρωτίστως ως όργανα συντονισμού τα οποία ασχολούνται με συγκεκριμένους στόχους η πραγμάτωση των οποίων εξαρτάται από την έρευνα. Διευκολύνοντας τις επαφές μεταξύ της έρευνας και των άλλων πολιτικών όσον αφορά τα συγκεκριμένα θέματα, οι ομάδες αυτές θα συμβάλουν στη βελτίωση του περιβάλλοντος σχετικά με την καινοτομία. Το θέμα του κατά πόσον οι ομάδες αυτές συνιστούν το ενδεδειγμένο μέσο χειρισμού των διατομεακών αλληλεπιδράσεων μεταξύ έρευνας και βιομηχανικής πολιτικής υπέρ της καινοτομίας εξετάζεται στο πρόγραμμα δράσης για την καινοτομία. Σ' αυτό λαμβάνονται υπόψη τα σχόλια και οι προτάσεις που διατυπώθηκαν στο πλαίσιο των αντιδράσεων προς το Πράσινο Βιβλίο για την καινοτομία ((COM(95) 688 τελικό. )). Η έγκριση του προγράμματος δράσης εκ μέρους της Επιτροπής και η εν συνεχεία διαβίβασή του στο Κοινοβούλιο και το Συμβούλιο προβλέπονται για το άμεσο μέλλον.
ΓΡΑΠΤΗ ΕΡΩΤΗΣΗ E-2759/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Διορισμός ακαταλλήλου ατόμου

Προφανώς η Επιτροπή δεν είναι ενήμερη για τα ιταλικά πράγματα, και δεν διαβάζει τις εφημερίδες της χώρας μας 7 διαφορετικά, θα είχε πληροφορηθεί στις Βρυξέλλες για την πρόσφατη καταδίκη, στο δευτεροβάθμιο δικαστήριο, του Carlo De Benedetti και θα γνώριζε ότι ο μηχανικός αυτός έχει πολλά οικονομικά συμφέροντα στον τομέα των τηλεπικοινωνιών. Στις 22 Ιουλίου δε, μια άλλη απειλή κατά του De Benedetti έγινε πραγματικότητα: ζητήθηκε η παραπομπή του στη Δικαιοσύνη με την κατηγορία της διαφθοράς. Συγκεκριμένα, κατηγορείται ότι κατέβαλε δεκάδες δυσεκατομμυρίων ως «μίζες» προκειμένου να πάρει δημόσιες συμβάσεις οι οποίες, διαφορετικά, δεν υπήρχε καμμία περίπτωση να δοθούν στις επιχειρήσεις του. Άλλη επίσης υπόθεση εκκρεμεί εναντίον του στο Pordenone κατά την οποία κατηγορείται για «divident stripping» (υπεξαίρεση μερισμάτων), υπόθεση που αφορά δισεκατομμύρια τα οποία φαίνεται ότι απώλεσε η ιταλική εφορία. Διενεργούνται επίσης ανακρίσεις για τις προμήθειες στους κρατικούς σιδηροδρόμους και για το χρηματοοικονομικό κάλυμμα της ΟΜΙΝΙΤΕL, καθώς και έρευνα για την υπόθεση της παράνομης αγοραπωλησίας τίτλων της Olivetti (insider trading) από την εταιρία Consob.

Εάν η Επιτροπή ήταν ενήμερη για όλα αυτά, πιθανότατα δεν θα είχε διαπραχθεί το ατόπημα του διορισμού του προέδρου της Olivetti, που συμβαίνει να είναι ο Carlo De Benedetti, ως προέδρου της Ομάδας Εργασίας για τη δημιουργία ευρωπαϊκής υπηρεσίας τηλεπικονωνιών.

Δεδομένου ότι ο ενδιαφερόμενος απεδέχθη τον διορισμό, κατά παράβασιν της δεοντολογίας, ερωτάται η Επιτροπή εάν έχει γνώσιν των ανωτέρω γεγονότων και εάν συμφωνεί, υπό το φώς των στοιχείων αυτών, ότι πρέπει να επανεξετάσει το διορισμό του κ. De Benedetti πριν τον επικυρώσει; ή σκοπεύει να αγνοήσει το θέμα, αποδεχόμενη σιωπηλά τη σύγκρουση συμφερόντων και την έλλειψη διαφάνειας και καταφέροντας έτσι σοβαρό πλήγμα στην αξιοπιστία των ευρωπαϊκών θεσμών;

Απάντηση του κ. Bangemann εξ ονόματος της Επιτροπής (20 Δεκεμβρίου 1996)

Η συμβουλευτική ομάδα υψηλού επιπέδου για τη βιομηχανία που συγκροτήθηκε με θέμα την κοινωνία της πληροφορίας, υποστηρίζει την Επιτροπή σε ό,τι αφορά τον καθορισμό μελλοντικών προτεραιοτήτων για τις δράσεις της που αποσκοπούν στο να διευκολύνουν τη δημιουργία μιας κοινωνίας πληροφοριών στην Ευρώπη. Τρεις ομάδες εργασίας συγκροτήθηκαν για την εξέταση σειράς σημαντικών θεμάτων που σχετίζονται με την κοινωνία της πληροφορίας. Στο πλαίσιο αυτό η ομάδα εργασίας 3, υπό την προεδρία του κ. De Benedetti, κλήθηκε να εξετάσει ορισμένα θέματα που αφορούν το κανονιστικό πλαίσιο για τις τηλεπικοινωνίες.

Η Επιτροπή γνωρίζει καλώς τα θέματα που αναφέρει το Αξιότιμο Μέλος του Κοινοβουλίου, δεδομένου ότι παρακολουθεί εκ του σύνεγγυς τις τρέχουσες εξελίξεις σε όλα τα κράτη μέλη. Ο ορισμός του κ. De Benedetti ως προέδρου της τρίτης ομάδας εργασίας αποφασίστηκε, με κριτήριο τη μακροχρόνια συμμετοχή του στα ευρωπαϊκά πράγματα, σε μία περίοδο που δεν είχαν κινηθεί νομικές διαδικασίες που να τον αφορούν ούτε είχε ληφθεί δικαστική απόφαση για το άτομό του.
ΓΡΑΠΤΗ ΕΡΩΤΗΣΗ E-2799/96 υποβολή: Sebastiano Musumeci (NI) προς την Επιτροπή (25 Οκτωβρίου 1996)

Θέμα: Απάτη εις βάρος της Ευρωπαϊκής Ένωσης στη Σικελία

Λαμβάνοντας υπόψη ότι οι ιταλικές αρχές (Υπηρεσία κατά της απάτης του Bolzano, που υπάγεται στον τομέα των τελωνείων) αποκάλυψαν πρόσφατα και για πολλοστή φορά απάτη - που διεπράχθη μεταξύ Οκτωβρίου και Δεκεμβρίου 1995 - εις βάρος της Ευρωπαϊκής Ένωσης, που αφορά τεράστια ποσότητα ζάχαρης με προορισμό τη Μάλτα - ζάχαρη που εκφορτώθηκε στη Σικελία - η οποία επρόκειτο να χρησιμοποιηθεί για τη νόθευση κρασιών.

Λαμβάνοντας υπόψη ότι οι υπεύθυνοι της λαθραίας εισαγωγής είχαν λάβει, ως μη ώφειλαν, κοινοτικές επιδοτήσεις ύψους άνω του μισού δισεκατομμυρίου λιρών Ιταλίας.

Ζητείται από την Επιτροπή να αναφέρει ποιες συγκεκριμένες πρωτοβουλίες πρόκειται να αναληφθούν για την καταπολέμηση της απάτης, ώστε να αποφευχθεί η επανάληψη τόσο σοβαρών επεισοδίων, που χρησιμεύουν για να τροφοδοτούν παράνομες δραστηριότητες και πραγματικές οργανώσεις κακοποιών.

Απάντηση της κας Gradin εξ ονόματος της Επιτροπής (12 Δεκεμβρίου 1996)

Η Επιτροπή ξεκίνησε με πρωτοβουλία της έρευνα για το εν λόγω θέμα, μόλις αντιλήφθηκε, το Μάϊο του 1995, την πιθανή απάτη στις εξαγωγές ζάχαρης προς τη Μάλτα. Η αντιπροσωπεία της Επιτροπής στη Μάλτα επιβεβαίωσε διαφορές μεταξύ των εξαγωγών από την Ιταλία και των εισαγωγών στη Μάλτα. Από τις επαφές με τις ιταλικές αρχές προέκυψε ότι δύο ιταλικές επιχειρήσεις πραγματοποίησαν εικονικές εξαγωγές ζάχαρης στη Μάλτα το 1995. Από τις μέχρι σήμερα έρευνες έχει αποκαλυφθεί ότι πάνω από 480 τόννοι ζάχαρης προοριζόμενης για εξαγωγή, εισήχθησαν παράνομα στην αγορά της Σικελίας. Επισημάνθηκε ακόμη ότι και μια γερμανική εταιρία έλαβε επιστροφές κατά την εξαγωγή για τις εικονικές αυτές εξαγωγές ζάχαρης. Δεν έχει επιβεβαιωθεί η χρησιμοποίηση της ζάχαρης αυτής για τη νόθευση του κρασιού. Οι έρευνες συνεχίζονται με την ενεργή στήριξη της Επιτροπής.

Η Επιτροπή θα εξετάσει προσεκτικά τα αποτελέσματα των εν λόγω ερευνών για να αποφασίσει για τις περαιτέρω ενέργειές της.

Η στρατηγική της Επιτροπής σχετικά με την καταπολέμηση της απάτης και οι σχε τικές ενέργειες προτεραιότητας, παρουσιάζονται στο ετήσιο πρόγραμμα εργασίας της 1996 για την καταπολέμηση της απάτης. ((COM(96)17 τελικό. ))
ΓΡΑΠΤΗ ΕΡΩΤΗΣΗ E-2741/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Οίνοι ποιότητας που παράγονται εντός καθορισμένων περιοχών

Λαμβάνοντας υπόψη την «πρόταση κανονισμού του Συμβουλίου για την τροποποίηση του Κανονισμού (ΕΟΚ) αριθ. 823/87 για τη θέσπιση ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών» (έγγρ. COM(95)744) ((ΕΕ C 74 της 14.03.1996, σελ. 12 )) και την «πρόταση κανονισμού του Συμβουλίου για την τροποποίηση του Κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα» (έγγρ. COM(95)744) ((ΕΕ C 74 της 14.03.1996, σελ. 16 )), και σε ό,τι αφορά την έγκριση της πρότασης της Επιτροπής περί καθορισμού της ελάχιστης περιόδου ζύμωσης, ζητείται, στο πλαίσιο του στόχου της προστασίας του καταναλωτή, να υπάρξει σε γενικές γραμμές πρόβλεψη ώστε ένας οίνος v.q.p.r.d. ή v.s.q.p.r.d. να περιέχει αποκλειστικά αμπελοοινικά προϊόντα αυθεντικά της καθορισμένης περιοχής από την οποία ο οίνος λαμβάνει την ονομασία του και, επίσης, στην περίπτωση των δύο ανωτέρω προτάσεων, ζητείται να καταχωρούνται οι ονομασίες σε κατάλογο της Επιτροπής και να είναι η επιτροπή διαχείρισης που θα αποφασίζει τόσο για την καταχώρηση στον κατάλογο όσο και για τη λήξη της προθεσμίας αυτού του μεταβατικού καθεστώτος.

Απάντηση του κ. Fischler εξ ονόματος της Επιτροπής (6 Νοεμβρίου 1996)

Η Επιτροπή πληροφορεί το Αξιότιμο Μέλος του Κοινοβουλίου ότι το Συμβούλιο εξέδωσε τους κανονισμούς.

(ΕΚ) αριθ. 1426/96 ((ΕΕ αριθ. L 184 της 24.7.1996 )), αριθ. 1427/96 (1), αριθ. 1428/96 (1) και αριθ. 1429/96 (1) για τη θέσπιση διατάξεων όσον αφορά τους οίνους ποιότητας που παράγονται σε καθορισμένες περιοχές (vqprd), την περιγραφή και την παρουσίαση των οίνων, τους αφρώδεις οίνους που παράγονται στην Κοινότητα, και για την περιγραφή και την παρουσίαση των αφρωδών οίνων.

Όσον αφορά τα σημεία στα οποία αναφέρεται το Αξιότιμο Μέλος του Κοινοβουλίου όσον αφορά την αρχή ότι ένας vqprd ή ένας αφρώδης οίνος ποιότητας που παράγεται σε μία καθορισμένη περιοχή (vmqprd) πρέπει να προέρχεται αποκλειστικά από αμπελο-οινικά προϊόντα καταγωγής της περιοχής, της οποίας φέρει το όνομα, το Συμβούλιο επιβεβαίωσε την αρχή αυτή και αποφάσισε, εξαιρετικά, να παρατείνει μέχρι το έτος 2003 την ευχέρεια που διαθέτουν τα κράτη μέλη να παρεκκλίνουν από τον γενικό αυτό κανόνα σε πολύ συγκεκριμένες περιπτώσεις και υπό τον όρο ότι μία τέτοια διάταξη έχει προβλεφθεί από τη σχετική νομοθεσία του κράτους μέλους πριν από την 1η Σεπτεμβρίου 1995.

Επιπλέον, το Συμβούλιο αποφάσισε ότι δεδομένου ότι η παρέκκλιση αυτή αφορά μόνο πολύ συγκεκριμένες περιπτώσεις, τα κράτη μέλη οφείλουν να καταρτίσουν τον κατάλογο των σχετικών vqprd και vmqprd και να τον ανακοινώσουν στην Επιτροπή, η οποία τον δημοσιεύει στην Επίσημη Εφημερίδα.
ΓΡΑΠΤΗ ΕΡΩΤΗΣΗ E-3653/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Auvergne

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Auvergne και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3654/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Limousin

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Limousin και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.